CELEX: 32004R1414
Language: el
Date: 2004-07-28 00:00:00
Title: Κανονισμός (ΕΚ) αριθ. 1414/2004 της Επιτροπής, της 28ής Ioυλίου 2004, για την κατάταξη εμπορευμάτων στη συνδυασμένη ονοματολογία

4.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/4
            
         
      ΚΑΝΟΝΙΣΜΌΣ (ΕΚ) αριθ. 1414/2004 ΤΗΣ ΕΠΙΤΡΟΠΉΣ
   
   της 28ής Ioυλίου 2004
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη του εμπορεύματος που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               H επιτροπή τελωνειακού κώδικα δεν εξέφρασε γνώμη μέσα στην προθεσμία που έθεσε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.
      Βρυξέλλες, 28 Ioυλίου 2004.
      
         
            Για την Επιτροπή
         
         Frederik BOLKESTEIN
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2344/2003 της Επιτροπής (EE L 346 της 31.12.2003, σ. 38).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  Προϊόν φροντίδας για τα μάτια (οφθαλμικό διάλυμα) το οποίο συνίσταται από τα ακόλουθα συστατικά:
                  
                               
                           
                           
                              Δραστικό συστατικό: Πολυβινυλική αλκοόλη (λιπαντικό) 1,4 %
                           
                        
                               
                           
                           
                              Άλλα συστατικά:
                              
                                          —
                                       
                                       
                                          Χλωριούχο νάτριο (ισοτονικός παράγοντας)
                                       
                                    
                                          —
                                       
                                       
                                          Όξινο φωσφορικό νάτριο (ρυθμιστικός παράγοντας)
                                       
                                    
                                          —
                                       
                                       
                                          Δισόξινο φωσφορικό νάτριο (ρυθμιστικός παράγοντας)
                                       
                                    
                                          —
                                       
                                       
                                          Χλωριούχο βενζαλκόνιο (benzalkonium chloride-συντηρητικό)
                                       
                                    
                                          —
                                       
                                       
                                          EDTA, δινάτριο άλας (χηλικός παράγοντας)
                                       
                                    
                                          —
                                       
                                       
                                          Υδροχλωρικό οξύ (ρυθμιστής του pH)
                                       
                                    
                                          —
                                       
                                       
                                          Υδροξείδιο του νατρίου (ρυθμιστής του pH)
                                       
                                    
                                          —
                                       
                                       
                                          Καθαρό νερό, q.s. έως 100 % (φορέας)
                                       
                                    
                        Το προϊόν είναι συσκευασμένο για τη λιανική πώληση (σταγονομετρικό φιαλίδιο των 15 ml) με οδηγίες για τη δοσολογία και τη χρήση
               
               
                  3004 90 19
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 3004, 3004 90 και 3004 90 19
                  Το προϊόν παρασκευάζεται και διατίθεται για θεραπευτικούς σκοπούς ως λιπαντικό και ως τεχνητό δάκρυ σε περιπτώσεις ξηροφθαλμίας και άλλων συνδρόμων που συνοδεύονται από οφθαλμικούς ερεθισμούς
                  Το παρασκεύασμα δεν διατίθεται ως διάλυμα της κλάσης 3307 για φακούς επαφής ή τεχνητούς οφθαλμούς